પણ લગ્નજીવન એ એક રોમાંચક હવાઈ સફર છે જે પ્રેમીઓને આસમાનમાં લઇ જાય છે. અરે, પહેલી વાર હવાઈ મુસાફરી કરે ત્યારે તો પેટમાં પતંગિયા પણ ઉડે છે. પણ પછી ઘણાં લોકોને આ સફર લો-કોસ્ટ એરલાઈનની સફર જેવી સંકડાશભરી, ફિક્કી અને કંટાળાજનક લાગે છે. પણ હવાઈ મુસાફરીની જેમ જ લગ્નજીવનમાં અધવચ્ચેથી ઉતરી શકાતું નથી. અને હવાઈ મુસાફરીમાં તો નિશ્ચિત સ્થળે પહોંચ્યા પછી હાથ પગ લાંબા ટૂંકા કરી શકાય છે, પણ લગ્નજીવનમાં જો ઉતાવળે જો આવી કોઈ ખોટી ફ્લાઈટમાં ચઢી ગયાં હોવ તો ટૂંટિયું વાળીને બેસી રહેવા સિવાય કોઈ ઉપાય રહેતો નથી.